Oornag hengelkompetisie in die koue - Die Kwêvoël
Oornag hengelkompetisie in die koue
THABAZIMBI – Die Thabazimbi hengelklub het die naweek van 31 Mei – 1 Junie ‘n kompetisie by Andries Pretorius aangebied. Die manne was baie braaf en het dit ‘n deurnag kompetisie gemaak oor twee dae naamlik Saterdag en Sondag.
Ondanks die koue het ‘n hele paar hengelaars aan die kompetisie deelgeneem. Alhoewel die visse skaars was as gevolg van die koue wat tot benede vriespunt gedaal het, is daar ‘n paar mooi visse gevang deur oud en jonk.
Die hengelklub groei by die dag en is seker een van die enigste klubs met soveel afdelings. Eer word aan die ouer gardes bewys en ‘n afdeling is spesiaal vir hulle daargestel naamlik, Meesters, hierdie is vir hengelaars 50 en ouer.
Wenners is bepaal deur die hengelaars met die swaarste sak vis. Die wenners in elke afdeling was as volg:
Swaarste sak seniors: 1stee Tommy Swanepoel, 2de Renier Coetzee en 3de Jan Louw.
Swaarste sak meesters: 1ste Jan Bender, 2de Jan Botha.
Swaarste sak dames: 1ste Nicolene Heydenrych, 2de Sally Lourens en 3de Martie Fourie.
Swaarste sak juniors: 1ste Johann Coetzee, 2de PJ Bezuidenhout en 3de Tommie Swanepoel.
Die groepwenners van elke afdeling is op die foto Heel agter vlnr: Deon Bender, Renier Coetzee, Tommy Swanepoel en Jan Harm Louw. Middel: Nicolene Heydenrych, Sally Lourens, Martie Murray en Johan Fourie. Heel voor: PJ Bezuidenhout, Tommy Swanepoel (Jnr) en Johann Coetzee.
Links is Jan Botha in die tweede plek en regs is Jan Bender in die derde plek.
Ewald was die cub wennertjie.
Nico Botha het die grootste kurper vir die dag gevang vir die senior afdeling.
Kurpers het 590g geweeg.
Sally Lourens met ‘n knewel van ‘n kurper wat haar ‘n tweedeplek besorg het met 690g.
Swaarste sak cubs: Ewald Botha.
Johan Fourie met ‘n barber van 3.7kg wat vir hom ‘n eersteplek verower het.
Tommy Swanepoel met een van die karps wat vir hom ‘n eersteplek verower het. ‘n Hele paar van die grootte karps is die dag gevang.
← Rhino Ringbal gaan deur provinsiaal toe
Laerskool Thabazimbi presteer by Netbalkampioenskappe in Tzaneen →